open-index/open-wikipedia-markdown huggingface dataset:
Εθνόσημο της Τουρκίας

thumb|250px|Η θέση για το εθνόσημο της Τουρκίας επισήμως είναι κενή.

Η Τουρκία δεν έχει εθνόσημο. Στη χώρα υπάρχει ένα λογότυπο που χρησιμοποιείται από πολλούς κρατικούς οργανισμούς. Το λογότυπο είναι ένα κόκκινο ελλειψοειδές σχήμα, που περιέχει μία ημισέληνο στραμμένη προς τα κάτω και ένα αστέρι από τη Σημαία της Τουρκίας. Γύρω από αυτά, βρίσκεται η επίσημη ονομασία της χώρας, γραμμένη στα τουρκικά.

## Εμβλήματα της Τουρκίας



Αρχείο:Emblem of Turkey.svg |Έμβλημα που χρησιμοποιείται στα τουρκικά διαβατήρια, δελτία ταυτότητας και μεταναστευτικές Βίζες.
Αρχείο:Emblem of the Presidency of Turkey.svg|Σφραγίδα του Προέδρου της Τουρκικής Δημοκρατίας
Αρχείο:Seal of the Turkish Parliament (Türkiye Büyük Millet Meclisi).svg |Σφραγίδα της Μεγάλης Εθνοσυνέλευσης (κοινοβούλιο)



thumb|220px|Εναλλακτικό έμβλημα Πρεσβείας της Τουρκίας
thumb|180px|Σελίδες διαβατηρίου
[thumb|150px|Πιστοποιητικό γέννησης του [Μουσταφά Κεμάλ Ατατούρκ (1934)]]



Αρχείο:Emblem of the Republic of Turkey.svg |Θυρεός που χρησιμοποιείται από το Υπουργείο Εξωτερικών, Πρεσβείες και Προξενεία της Τουρκίας
Αρχείο:Turkey emblem round.svg |Έμβλημα που χρησιμοποιείται στον αθλητισμό και σε ημιεπίσημα πλαίσια
Αρχείο:Republic of Türkiye Ministry of Foreign Affairs logo.svg |Σφραγίδα που χρησιμοποιείται εναλλακτικά από το Υπουργείο Εξωτερικών



### Προεδρική Σφραγίδα
Η Σφραγίδα του Προέδρου της Τουρκικής Δημοκρατίας έχει στο κέντρο της ένα δεκαεξάκτινο αστέρι, το οποίο περιστοιχίζεται από 16 άλλα πεντάκτινα αστέρια, τα οποία συμβολίζουν τα 16 τουρκικά κράτη της ιστορίας.



Αρχείο:Emblem of the Presidency of Turkey.svg|Σφραγίδα του Προέδρου της Τουρκικής Δημοκρατίας



### Προτεινόμενο εθνόσημο
μικρογραφία|169x169εσ|Φωτογραφία του νικητήριου λογότυπου
Το 1925 το Υπουργείο Παιδείας (*Maarif Vekili, σήμερα Eğitim Bakanlığı*) ξεκίνησε διαγωνισμό για τη δημιουργία εθνόσημου. Κέρδισε ο ζωγράφος Ναμίκ Ισμαήλ Μπέη, με το σχέδιο που περιείχε την ημισέληνο στραμμένη κάθετα, ένα αστέρι και ένα λύκο. Ωστόσο, η επιλογή αυτή δεν θεσμοθετήθηκε ποτέ ως επίσημο εθνόσημο.

## Παραπομπές


## Εξωτερικοί σύνδεσμοι

* Υπουργείο Εξωτερικών της Τουρκίας 

Τουρκια
Κατηγορία:Εθνικά σύμβολα της Τουρκίας
Εθνόσημο της Καμπότζης

thumb|200px|Εθνόσημο της Καμπότζης.
Το βασιλικό εθνόσημο της Καμπότζης είναι το μοναρχικό σύμβολο. Το εθνόσημο έχει σχέση με το βασιλικό έμβλημα του σημερινού Βασιλέα, Νοροντόμ Σιχαμονί, ο οποίος ανήλθε στο θρόνο το 2004.

## Περιγραφή
Το Εθνόσημο της Καμπότζης επανακαθιερώθηκε το 1993, έπειτα από τις εκλογές, οι οποίες είχαν αποτέλεσμα την αποκατάσταση της μοναρχίας. Στο εθνόσημο απεικονίζονται δύο μυθικά ζώα: ένα *γκατζασίμχα* (λιοντάρι με προβοσκίδα ελέφαντα) στα αριστερά και ένα *σίνγκα* (λιοντάρι) στα δεξιά. 

Τα ζώα βαστούν δύο ομπρέλες για τον ήλιο, με πέντε σκέπαστρα και ανάμεσα βρίσκεται ένα βασιλικό στέμμα με μία ακτίνα φωτός στην κορυφή του. Κάτω από το στέμμα υπάρχουν δύο τοποθετημένα σε βάθρο πινάκια, τα οποία έχουν επάνω τους από ένα ιερό ξίφος και ένα σύμβολο των Χμερ για το *ωμ*, την ιερή συλλαβή των Ινδουιστών, στην κορυφή. 

Κάτω από όλα βρίσκεται μια επιγραφή, η οποία φέρει το εθνικό ρητό στη γλώσσα των Χμερ ("Έθνος, Θρησκεία, Βασιλιάς").

## Εξωτερικοί σύνδεσμοι

* Σημαίες του Κόσμου: Καμπότζη.

Καμποτζη
Κατηγορία:Εθνικά σύμβολα της Καμπότζης
Φωτεινό Άρτας

Το **Φωτεινό** είναι οικισμός της Ηπείρου στην Περιφερειακή Ενότητα Άρτας και είναι κτισμένο σε υψόμετρο 500 μέτρων.

## Γεωγραφικά στοιχεία
Το Φωτεινό βρίσκεται σε απόσταση 18 χλμ. νοτιοανατολικά της Άρτας, στα όρια των νομών Άρτας και Αιτωλοακαρνανίας. Σύμφωνα με το σχέδιο Καλλικράτης ανήκει στη δημοτική ενότητα Κομποτίου του δήμου Νικολάου Σκουφά της Περιφερειακής Ενότητας Άρτας. Το 1991 είχε 304 κατοίκους, ενώ το 2001 374. Σύμφωνα με την τελευταία απογραφή του 2011, το χωριό είχε πληθυσμό 178 κατοίκων. Η έκταση του χωριού είναι 8.953 και του Δήμου 38.486 στρέμματα. 

Ο οικισμός έχει θέα προς όλες τις κατευθύνσεις. Από τον οικισμό διακρίνονται: η Άρτα και η πεδιάδα της με τα χωριά της, ο Αμβρακικός κόλπος με την Πρέβεζα στο βάθος, τα Ακαρνανικά όρη με την Αμφιλοχία αριστερά τους, το Ζάλογγο, η οροσειρά του Γαβρόγου με την ιστορική Σκουληκαριά στους πρόποδές της, το Ξηροβούνι προς τα βορειοδυτικά του με το ιστορικό Γρίμποβο, ιστορικές τοποθεσίες του Βάλτου, καθώς και τα Τζουμέρκα που υψώνονται προς βορρά. 

## Ιστορικά στοιχεία
Η παλιά ονομασία του χωριού ήταν **Χώσιανα** και με αυτό το όνομα εμφανίζεται το 1696 σε ιστορικό ντοκουμέντο σύμφωνα με το οποίο τα χωριά των Τζουμέρκων, Ραδοβιζίων, Άρτας ζητούσαν από την Ενετική Δημοκρατία να τα προστατεύσει από τους πειρατές/κουρσάρους, έναντι αμοιβής.
- Χώσιανα  5 ρεάλια το χρόνο
- Κομπότι  25 
- Μεγάρχη και Σελλάδες  15
- Άνω-Πέτρα  5
- Κλειστό  4
- Ζυγό  3
- Κλειδί 3. (σελ.101 )
Το 1899 μια νέα εκκλησία χτίζεται στη θέση μιας μικρής παλιάς. (σελ.104 ) Σύμφωνα με άλλες μαρτυρίες, η εκκλησία ξεκίνησε να χτίζεται το 1911 και τέλειωσε το 1912. Η παλιά εκκλησία, Κοιμήσεως της Θεοτόκου όπως και η καινούργια, είχε επιγραφή που έλεγε  ότι είχε χτιστεί το 1111. Το 1973 γκρεμίζεται η δεύτερη εκκλησία και στη θέση της χτίζεται η σημερινή με την επίβλεψη του παπά Μάρκου Κασσελούρη.

Στις 3 Μαρτίου 1943, την περίοδο της κατοχής, οι Ιταλοί έπιασαν 60 αιχμαλώτους και σκότωσαν τους: Τριάδα Κασσελούρη, Θωμά Πανέτα, Νίκο Πανέτα, Γιώργο Καραθάνο, Δημήτριο Ι. Σιάκα.  Στις 17 Μαρτίου ελευθέρωσαν τους αιχμαλώτους. (σελ.71 )

## Διοικητικά στοιχεία
Το 1947 συστάθηκε η κοινότητα Χωσιάνων με το ΦΕΚ 186/10.08.1947. Μέχρι τότε ήταν μέρος της κοινότητας της Άνω-Πέτρας. (σελ.117 ). Το 1953 με το ΦΕΚ 195/23.07.1953 αλλάζει το όνομα της κοινότητας από Χώσιανα σε Φωτεινό. (σελ.98 ) και το 1997 με τον νόμο 2539/1997 (Καποδίστρια) η κοινότητα έγινε Δ.Δ. του Δήμου Κομποτίου, μέχρι την κατάργηση του τελευταίου το 2011 και την ένταξή του στον νέο δήμο Νικολάου Σκουφά.

## Φωτογραφίες

## Υποσημειώσεις - Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Νικολάου Σκουφά
Κατηγορία:Δήμος Κομποτίου
Ιππόλυτος (αποσαφήνιση)

* Ιππόλυτος, βασιλιάς της Σικυώνας
* Ιππόλυτος (μυθολογία), μυθικός γιος του Θησέα και της αμαζόνας Ιππολύτης
* Ιππόλυτος (τραγωδία), τραγωδία του Ευριπίδη
* Ιππόλυτος Ρώμης, Χριστιανός επίσκοπος στη Ρώμη και μαθητής του Ειρηναίου
* Σχίσμα Ιππολύτου, ενδοεκκλησιαστική σύγκρουση του 3ου αιώνα
* Ιππόλυτος Φιζώ, Γάλλος φυσικός
* Ιππόλυτος Ντελεαί, Βέλγος αγιολόγος

Κατηγορία:Αποσαφηνίσεις ονομάτων
Ταξιάρχης Ευβοίας

Ο **Ταξιάρχης** είναι χωριό της βόρειας Εύβοιας το οποίο υπάγεται διοικητικά στον Δήμο Ιστιαίας - Αιδηψού. Δημιουργήθηκε από τη συνένωση του χωριού «Άγιος Ιωάννης» όπου κατοικούσαν οι ντόπιοι και του χωριού «Μουρσαλί», που ιδρύθηκε από πρόσφυγες της Μικράς Ασίας. Το χωριό βρίσκεται σε αμφιθεατρική τοποθεσία στους πρόποδες του όρους Τελέθριο και έχει θέα στον Παγασητικό κόλπο. Ο πληθυσμός του ανέρχεται σε 798 κατοίκους, με βάση την απογραφή του 2011. Το χωριό φημίζεται για τα σύκα που παράγει. 

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Κάλλιστος Α΄

Το όνομα **Κάλλιστος Α΄** μπορεί να αναφέρεται:

* Στον Κάλλιστο Α΄, επίσκοπο Ρώμης (217-222)
* Στον Κάλλιστο Α΄, Πατριάρχη Κωνσταντινουπόλεως (1350-1353 και 1355 - 1363)
Ranger 2

Το ***Ranger 2*** (*δασοφύλακας*) ήταν δοκιμαστικό διαστημικό σκάφος του προγράμματος Ranger της NASA με σκοπό να δοκιμαστούν διάφορα μέχρι τότε άγνωστα και γι'αυτό πρωτοπόρα υπό εξέλιξη συστήματα της μέλλουσας διαστημικής εξερεύνησης. Παράλληλα διενεργήθηκαν τα πρώτα διαστημικά πειράματα παρατήρησης κοσμικής ακτινοβολίας, μαγνητικών πεδίων, ραδιενέργειας, κοσμικής σκόνης, και μίας κόμης αέριου υδρογόνου που υποτίθεται ότι έσερνε η γη πίσω της.

## Περιγραφή του σκάφους
Το Ranger 2 ήταν διαστημικό σκάφος τύπου Μπλοκ 1 και παρόμοιο με το Ranger 1. Το όλο σκάφος είχε γενικά σχήμα κωνικό για να χωράει αργότερα στην μύτη του πυραύλου, που για λόγους αεροδυναμικούς έπρεπε αυτονόητα να έχει κωνική μορφή.
Η βάση του σκάφους είχε γεωμετρικό σχήμα εξαγώνου με διάμετρο 1,5 μέτρο και χρησίμευε γα την ανάρτηση του υπόλοιπου εξοπλισμού. 
Επάνω στη βάση ήταν προσαρμοσμένος ένας πύργος ύψους 4 μέτρων κατασκευασμένος από αλουμίνιο. Δυο φωτοβολταϊκές μονάδες ηλιακών συλλεκτών για την παραγωγή ηλεκτρικής ενέργειας, συνολικού μήκους 5,2 μέτρων, ήταν αναρτημένες σε αντιδιαμετρικά σημεία της βάσης. 
Κάτω από την βάση ήταν προσαρμοσμένη μια παραβολική κεραία υψηλής κατευθυντικότητας.

Τα πειράματα και άλλος εξοπλισμός τοποθετήθηκαν μέσα στη βάση και τον πύργο. Τα όργανα στο διαστημικό σκάφος περιέλαβαν 
* τηλεσκόπιo Lyman-alpha
* μαγνητόμετρο ατμών ρουβιδίου
* ηλεκτροστατικούς αναλυτές
* ανιχνευτές σωματιδίων μέσης ενεργειακής στάθμης
* δύο τηλεσκόπια τριπλού κυκλώματος σύμπτωσης (*triple coincidence circuit*)
* θάλαμο ιονισμού κοσμικής ακτινοβολίας
* ανιχνευτές κοσμικής σκόνης
* και μετρητές σπινθηρισμού

Το σύστημα επικοινωνίας περιελάμβανε την κεραία υψηλής κατευθυντικότητας, μια κεραία πανκατευθυντική και δύο πομπούς ισχύος 0,25&nbsp;W και 3&nbsp;W αντίστοιχα, και οι δύο στην συχνότητα περίπου 960 MHz. 
Την παραγωγή ρεύματος και τη τροφοδότηση του σκάφους εξασφάλιζαν τα 8.680 ηλιακά φωτοκύτταρα των δύο φωτοβολταϊκών μονάδων, μια επαναφορτιζόμενη εφεδρική μπαταρία Ag/Zn βάρους 53,5 κιλών, και μικρότερες μπαταρίες σε μερικά από τα πειράματα. 
Για τον προσανατολισμό του, το σκάφος διέθετε ανιχνευτές για τον ήλιο και τη γη, γυροσκόπια, έναν κεντρικό υπολογιστή και ακροφύσια ελέγχου πρόνευσης και περιστροφής. Για τον έλεγχο της θερμοκρασίας το σκάφος είχε εξωτερική επένδυση από χρυσό, ήταν βαμμένο σε λευκό χρώμα, ενώ οι επιφάνειες αλουμινίου ήταν γυαλισμένες.

## Περιγραφή της αποστολής
thumb|right|350px|Η τροχιές των Ranger 1 μαι 2.
Το διαστημικό σκάφος εκτοξεύτηκε και έφτασε με επιτυχία μεν σε χαμηλή γήινη τροχιά, όμως η επόμενη πυροδότηση του πυραύλου Agena απέτυχε λόγω βλάβης ενός γυροσκοπίου. Το διαστημικό σκάφος δεν μπόρεσε τελικά να τεθεί στην προγραμματισμένη υψηλή διαστημική τροχιά του, με συνέπεια να εγκλωβιστεί σε χαμηλή γήινη τροχιά μετά τον διαχωρισμό του από τον πύραυλο Agena. Η φθίνουσα τροχιά του το οδήγησε σε επανείσοδο στην γήινη ατμόσφαιρα στις 20 Νοεμβρίου 1961.

## Εξωτερικοί σύνδεσμοι
* Lunar impact: A history of Project Ranger (PDF) 1977

Κατηγορία:Πρόγραμμα Ranger
Κατηγορία:Διαστημικές αποστολές το 1961
Μαζί σου

***Μαζί Σου*** είναι ο τίτλος μιας τηλεοπτικής δραματικής σειράς που προβλήθηκε από τους τηλεοπτικούς δέκτες του Mega Channel τη σεζόν 2006-2007, Κεντρικό θέμα της σειράς είναι η σχέση που αναπτύσσεται μεταξύ δύο εφήβων που το σκάνε από τα σπίτια τους, και σημείωσε μεγάλη επιτυχία.

## Επισκόπηση

## Υπόθεση
Ο 17χρονος Άρης (Αποστόλης Τότσικας) μεγάλωσε σε ορφανοτροφείο και είναι παιδί αγνώστου πατρός. Από μικρός, είχε αναπτύξει μία ιδιαίτερη σχέση με την κοινωνική λειτουργό Σοφία (Κλειώ Δανάη Οθωναίου). Την ημέρα που η Σοφία φεύγει από το ίδρυμα γιατί επρόκειτο να παντρευτεί, λίγες μέρες πριν το Δεκαπενταύγουστο, ο Άρης το σκάει με σκοπό να βρει τον πατέρα του.

Η επίσης 17χρονη Ζωή (Μαριλύ Μήλια) είναι ένα κακομαθημένο πλουσιοκόριτσο, κόρη της βουλευτή Ελένης Παπανικολάου (Ράνια Σχίζα). Οι γονείς της είναι χωρισμένοι και η ίδια δεν βλέπει σχεδόν ποτέ τον πατέρα της. Όταν ανακαλύπτει ότι ο πατέρας της ήταν εθισμένος στο τζόγο και η μητέρα της τον χώρισε για να μην καταστραφεί η καριέρα της, το σκάει.

Ο Άρης και η Ζωή συναντιούνται τυχαία και αρχικά αντιπαθούν ο ένας τον άλλον. Ωστόσο ο ειδικός αστυνομικός Αναστασίου (Τάσος Νούσιας) τους κυνηγά. Η Σοφία πηγαίνει μαζί του, ψάχνοντας για τον Άρη, και ακυρώνει το γάμο της προκειμένου να βοηθήσει στις έρευνες. 

Με φόντο την περιοχή του ποταμού Έβρου, ο Άρης και η Ζωή καταφέρνουν πάντα να το σκάνε από τους διώκτες τους. Τα πράγματα δυσκολεύουν όταν η μητέρα της Ζωής δηλώνει ότι θα δώσει αμοιβή 100.000 ευρώ σε όποιον βρει την κόρη της. Παράλληλα, ο Άρης και η Ζωή έρχονται πιο κοντά και ερωτεύονται μεταξύ τους.

Στο τέλος ο Άρης ανακαλύπτει ότι ο πατέρας του πέθανε πριν από 5 μέρες και κατηγορεί τη Ζωή ότι τον καθυστέρησε. Εκείνη παραδίνεται στον Αναστασίου και πηγαίνει στο ξενοδοχείο όπου βρίσκεται η μητέρα της, με την οποία συμφιλιώνεται ως ένα βαθμό. Ο Άρης επιστρέφει για να πάρει τη Ζωή μαζί του, αλλά τον εμποδίζει ο Αναστασίου, ο οποίος του λέει ότι είναι ο φυσικός του πατέρας, ύστερα από τεστ DNA. 

Στο τέλος, η Ελένη Παπανικολάου αποσύρεται από τη βουλή για να αφοσιωθεί στην κόρη της, ενώ ο Άρης πηγαίνει να ζήσει με τον πατέρα του και τη Σοφία, οι οποίοι έχουν δεσμό. Ο Άρης και η Ζωή τα ξαναβρίσκουν και υπόσχονται να ξανασυναντηθούν στην Αθήνα «υπό κανονικές συνθήκες».

## Διανομή

## Επεισόδια

* Προβαλλόταν κάθε Δευτέρα στις 22:50.
* Τα δύο τελευταία επεισόδια προβλήθηκαν μαζί Δευτέρα στις 21:50.
* Δεν προβλήθηκε επεισόδιο στις 7/5/2007 λόγω μετάδοσης του τηλεμαραθώνιου *Ελπίδα*, στις 28/5/2007 λόγω μετάδοσης της εκπομπής *Πιο Πολύ Τη Κυριακή*, και στις 18/6/2007 λόγω μετάδοσης του φινάλε της σειράς Στο Παρά 5.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές
Περιντέ Τζελάλ

Η **Περιντέ Τζελάλ** (τουρκ.: Peride Celal, 10 Ιουνίου 1916 - 15 Ιουνίου 2013) ήταν Τούρκισσα συγγραφέας.

## Βιογραφικά στοιχεία
Γεννήθηκε στην Κωνσταντινούπολη και ολοκλήρωσε την μέση εκπαίδευσή της στη Σαμψούντα και το Λύκειο *Saint Pulcherie* στην Κωνσταντινούπολη. Το μεγαλύτερο μέρος της παιδικής της ηλικίας το πέρασε στην Ανατολία. Μετά τη μετακόμισή της στην Κωνσταντινούπολη, η Τζελάλ εργάστηκε στις *Elektrik Şirketi* και *Neşriyat Bürosu*. Το 1944 πήγε στην Ελβετία για να εργαστεί ως βοηθός στο Γραφείο Τύπου στη Βέρνη. Με την επιστροφή της στην Τουρκία εργαστηκε στον κυβερνητικό εκτυπωτικό και εκδοτικό οίκο "*Basın Yayın Kurumu*" και στην εφημερίδα "*Yeni İstanbul*".

Η αγάπη της για τη λογοτεχνία κληρονομήθηκε από την μορφωμένη μητέρα της, και ξεκίνησε να γράφει σε μικρή ηλικία. Η πρώτη της ιστορία, *Ak Kiz*, εκδόθηκε στη *Yedigün*. Η λογοτεχνική της καριέρα μπορεί να χωριστεί σε δύο μέρη: Στο πρώτο μισό έγραψε κυρίως ρομαντικά μυθιστορήματα. Κατά τη διάρκεια του δεύτερου μισού της λογοτεχνικής της σταδιοδρομίας, επικεντρώθηκε στις διεφθαρμένες ζωές της Τούρκικης μπουρζουαζίας.

Η κόρη της, Ζεϋνέπ Εργκούν, είναι γνωστή φεμινίστρια ερευνήτρια, η οποία εργάζεται σήμερα ως καθηγήτρια στο Πανεπιστήμιο της Κωνσταντινούπολης και στην έδρα του Τμήματος Αγγλικής Γλώσσας και Λογοτεχνίας.

## Εργογραφία
;Μυθιστορήματα
**Sönen Alev* (1938)
**Yaz Yağmuru* (1940)
**Ana Kız* (1941)
**Kızıl Vazo* (1941)
**Ben Vurmadım* (1941)
**Atmaca* (1944)
**Aşkın Doğuşu* (1944)
**Kırkıncı Tepe* (1945)
**Dar Yol* (1949)
**Üç Kadının Romanı* (1954)
**Kırkıncı Oda* (1958)
**Gecenin Ucundaki Işık* (1963)
**Güz Şarkısı* (1966)
**Evli Bir Kadının Günlüğünden* (1971)
**Üç Yirmidört Saat* (1977)
**Kurtlar* (1990)
**Deli Aşk* (2002)

;Διηγήματα
**Jaguar* (1978)
**Bir Hanım Efendinin Ölümü* (1981)
**Pay Kavgası* (1985).

## Παραπομπές


Κατηγορία:Τούρκοι συγγραφείς
Κατηγορία:Τούρκοι μυθιστοριογράφοι
Κατηγορία:Τούρκοι διηγηματογράφοι
Ύφαλος Φίλιππο

Ο **Ύφαλος Φίλιππο** είναι ένα βυθισμένο, υποθαλάσσιο όρος με κοραλλιογενή κορυφή που βρίσκεται στα ρηχά νερά 450 χλμ. ανατολικά της Νήσου Στάρμπακ στα Νησιά Γραμμής Ισημερινού στις γεωγραφικές συντεταγμένες 05°30′S, 151°50′W. Από τους κυματοθραύστες εκτιμάται ότι έχει ένα ελάχιστο βάθος μόλις 0,6 έως 0,9 μέτρα. Έχει μήκος περίπου 1,6 χλμ. στον άξονα από τα βορειοδυτικά στα νοτιοανατολικά, και λιγότερο πλάτος. Ο ύφαλος αναφέρθηκε πρώτη φορά από το Ιταλικό Καράβι Φίλιππο στις 28 Ιουνίου 1886. 

## Παραπομπές


Κατηγορία:Νησιά Γραμμής Ισημερινού
Φιλιππο
Φλιντ Νήσος

Η **Νήσος Φλιντ** (Flint Island) είναι ακατοίκητη κοραλλιογεννής ατόλλη στον κεντρικό Ειρηνικό Ωκεανό, είναι τμήμα των νότιων Νήσων Γραμμής Ισημαερινού και ανήκει στο Κιριμπάτι.

## Γεωγραφία
Η Νήσος Φλιντ βρίσκεται περίπου 740 χλμ. βορειοδυτικά της Ταϊτής, 190 χλμ. νότια – νοτιοανατολικά της Νήσου Βοστόκ, και 220 χλμ. νοτιοδυτικά της Νήσου Καρολίνας. Το νησί έχει μήκος περίπου 4 χλμ. και πλάτος 0,8 χλμ. στο πλατύτερο σημείο του. Έχει έκταση 3 χλμ² και υψώνεται στα 8 μ πάνω από το επίπεδο θαλάσσης. Το νησί περιβάλλεται από έναν στενό ύφαλο και χωρίς ασφαλές αγκυροβόλιο η προσεδάφιση είναι δύσκολη.

Σύμφωνα με την Αμερικανική Εξερευνητική Αποστολή στις 5 Φεβρουαρίου 1841, το νησί είχε πυκνό δάσος, όμως τώρα καλύπτεται κυρίως με φυτεμένους κοκοφοίνικες.

## Ιστορία

Το νησί το πρωτοείδαν το 1801, το όνομα αυτού που το ανακάλυψε είναι άγνωστο. Μια αναφορά στην «Υδρογραφία του μεγάλου Ωκεανού» του Κρούσενστερν που δημοσιεύτηκε το 1819 κάνει σαφές, ότι το όνομα «Φλιντ» δεν προέρχεται από τον Καπετάνιο Κην, που πιθανότατα βρήκε τον όρο σε ήδη υπάρχοντα χάρτη ναυσιπλοΐας. Η Νήσος Φλιντ διεκδικήθηκε υπό την Αμερικανική Πράξη Νήσων με Γκουανό του 1856 αλλά προφανώς δεν καταλήφθηκε ποτέ. Εκμισθώθηκε από τους Βρετανούς στην εταιρεία Αδερφοί Χόουλντερ και Σία, του Λονδίνου που έκανε εκσκαφές για γκουανό στο κεντρικό τμήμα του νησιού από το 1875 έως το 1880 υπό τον εργολάβο Τζων Αρουντέλ. Οι σκαμμένες περιοχές έκτοτε γέμισαν με γλυφό νερό, σχηματίζοντας 2 ή 3 μικρές λιμνοθάλασσες. Κοκοφοίνικες φυτεύτηκαν στο νησί από τον Αρουντέλ το 1881 και παρήγαγε κόπρα μέχρι το 1891. Το νησί εκμισθώθηκε το 1911 στην εταιρεία S.R. Μάξγουελ και Σία που με 30 εργάτες και έναν εργοδηγό έκανε συλλογή κόπρας από τους σχεδόν 30.000 κοκοφοίνικες.

Στις 3 Ιανουαρίου 1908 μια ολική έκλειψη ηλίου παρατηρήθηκε στο νησί από μία αποστολή του Παρατηρητηρίου Λικ της Καλιφόρνιας.

Κατηγορία:Νησιά Γραμμής Ισημερινού
Κατηγορία:Ακατοίκητα νησιά του Κιριμπάτι
Φλιντ
Γκεγκική διάλεκτος

Τα **γκεγκ** (ή **γκέγκικα**) είναι μια από τις δύο σημαντικές διαλέκτους της αλβανικής γλώσσας. Η άλλη διάλεκτος είναι τα Τόσκικα, τα οποία είναι η κύρια βάση της τυποποιημένης μορφής της αλβανικής. Η διαχωριστική γραμμή μεταξύ αυτών των δύο διαλέκτων είναι ο Ποταμός Σκούμπιν (γεωγραφικά όρια).
 	
Τα γκέγκικα μιλιούνται στη βόρεια Αλβανία, μεταξύ των Σκοπίων και του Μαυροβουνίου  και από Αλβανούς μέσα στο Κόσοβο και μέσα στη Σερβία (συνήθως στις πόλεις Πρέσεβο, Μπουτζάνοβακ, και Μέντβετζα).
 	
## Τα Γκεγκικά Φωνήεντα

## Δείτε ακόμη
* Γκέγκηδες

## Εξωτερικοί Σύνδεσμοι
* ISO Documentation 

Κατηγορία:Αλβανική γλώσσα
Σκούμπιν

Ο **Σκούμπιν** () ή **Σκέμπι** (Shkembi) (ελληνικά: Γενούσος, ) είναι ποταμός της κεντρικής Αλβανίας. Έχει μήκος 181 χλμ. και η λεκάνη απορροής του καλύπτει έκταση 2.444 χλμ2. Η μέση εκροή του είναι 61,5 μ3/δ. Ο ποταμός πηγάζει από την οροσειρά Βαλαμάρα μεταξύ της Μάγια ε Βαλαμάρα (2.375 μ.) και του Γκουρ ι Τοπίτ (2.120 μ.) στη νοτιοανατολική Αλβανία.

Καθώς κατευθύνεται προς τον βορρά, μέσω του Πρόπτιστ και του Κούκσα, σχηματίζει βαθιά φαράγγια και περνά από τα Όρη Γκόρα. Νοτιοδυτικά του Πόγραδετς δέχεται έναν σημαντικό παραπόταμο ο οποίος πηγάζει από το Γκουρ ι Κάμγια. Κοντά στην πόλη Λιμπράζντ ο Σκούμπιν στρέφεται δυτικά. Πριν εκβάλλει στην Αδριατική διασχίζει την πεδιάδα Μυζέκε και σχηματίζει ένα μικρό δέλτα στη Λιμνοθάλασσα Καραβαστά.

Σε διάφορες ιστορικές περιόδους θεωρούνταν ως το βορεινότερο όριο της Ηπείρου και κατά τον 5ο και 6ο αιώνα θεωρούνταν το σύνορο ανάμεσα στον ιλλυρικό και τον ελληνικό κόσμο. Θεωρείται επίσης ότι αποτελεί τη διαχωριστική γραμμή ανάμεσα στις δύο διαλέκτους της αλβανικής γλώσσας: τα τοσκικά (στο νότο) και τα γκέγκικα (στον βορρά), αλλά και τα όρια του ελληνόφωνου με τον λατινόφωνο κόσμο. Η αρχαία Εγνατία Οδός ακολουθούσε τον ποταμό, καθιστώντας τον στρατηγικής σημασίας διάδρομο μεταξύ Ανατολής και Δύσης. Η μεγαλύτερη πόλη κοντά στον ποταμό Σκούμπιν είναι το Ελμπασάν.

## Παραπομπές


Κατηγορία:Ποταμοί της Αλβανίας
Ιατρικός περιοδικός τύπος

Ο **ιατρικός περιοδικός τύπος** σήμερα αποτελεί όχι μόνο έναν τρόπο ενημέρωσης των επιστημόνων επαγγελμάτων υγείας, αλλά και ένα ισχυρό όπλο στα χέρια του κάθε επιστήμονα.

Σήμερα τα ιατρικά περιοδικά διακρίνονται σε κατηγορίες, με βάση την κατάταξη τους σε βάσεις δεδομένων ή όχι, και με βάση την βαθμολογία τους με τον δείκτη Ιmpact Factor. Τα περισσότερα ιατρικά περιοδικά επιδιώκουν για να επιτύχουν καλύτερη αξιολόγηση να ανεβάσουν στο έπακρο την αναγνωσιμότητα τους μέσω της παροχής δωρεάν πρόσβασης στα αρχεία τους από το διαδίκτυο.
Όσο πιο μεγάλη η αναγνωσιμότητα ενός ιατρικού περιοδικού τόσο πιο μεγάλος ο Impact Factor, η χρήση των άρθρων για παραγωγή νέων άρθρων και η αύξηση του citation index, και τόσο πιο μεγάλη η δύναμη του περιοδικού.

Το μόνο πρόβλημα που παρατηρείται σήμερα σε αρκετά σύγχρονα περιοδικά είναι ότι απορρίπτουν εργασίες με σημαντικά επιστημονικά δεδομένα αλλά που προέρχονται από μικρά άσημα Νοσοκομεία μικρών χωρών και δίνουν έμφαση σε μέτριες εργασίες από μεγάλα ερευνητικά κέντρα. Ο λόγος είναι ότι η προέλευση της εργασίας ουσιαστικά κρίνει το αν θα δημοσιευθεί η εργασία ή όχι. Επίσης, συχνά αποκλείονται επιστημονικά άρθρα γραμμένα σε άλλη γλώσσα πλην των αγγλικών, καθώς δεν γίνονται κατανοητά και απορρίπτονται λόγω αδυναμίας τόσο του συγγραφέα να καταλάβει το σφάλμα του και να καταφύγει σε έξωθεν βοήθεια όσο και του περιοδικού να βοηθήσει το συγγραφέα προς αυτή την κατεύθυνση.

Επίσης, ένας λόγος που απορρίπτονται με ευκολία εργασίες με γλωσσολογικά λάθη και με λάθη σύνταξης είναι ότι οι αξιολογητές δεν μπορούν να διαθέτουν πάρα πολύ χρόνο για τη διόρθωση εργασιών, δεδομένου ότι δεν πληρώνονται για αυτή τους την υπηρεσία.

Κατηγορία:Ιατρική
Κατηγορία:Περιοδικά υγείας
Φυσική καταστροφή

[thumb|300px|right|Η έκρηξη του ηφαιστείου [Πινατούμπο το 1991.]]
Μία **φυσική καταστροφή** είναι η συνέπεια ενός **[[Φυσικός κίνδυνος|φυσικού κινδύνου]]** (π.χ. μίας ηφαιστειακής έκρηξης, ενός σεισμού, μίας κατολίσθησης) η οποία περνάει από το στάδιο της πιθανότητας σε μία ενεργή φάση και κατά συνέπεια έχει επιπτώσεις στις ανθρώπινες δραστηριότητες. Η ανθρώπινη αδυναμία μπροστά στις φυσικές καταστροφές, που επιδεινώνεται από την έλλειψη προγραμματισμού ή την έλλειψη κατάλληλου συστήματος διαχείρισης έκτακτων αναγκών, οδηγεί σε οικονομικές, δομικές και ανθρώπινες απώλειες. Το μέγεθος της απώλειας εξαρτάται από την ικανότητα του πληθυσμού να υποστηρίξει ή να αντισταθεί στην καταστροφή, την ανθεκτικότητά του, την επάρκειά του σε κατάλληλο εξοπλισμό και είδη πρώτης ανάγκης, γεγονός που συνοψίζεται στην έκφραση «*Η καταστροφή προκύπτει όταν οι [[Κίνδυνος|κίνδυνοι]] συναντούν αδυναμία*». Έτσι ένας φυσικός κίνδυνος δεν θα καταλήξει ποτέ σε φυσική καταστροφή σε περιοχές όπου δεν υπάρχει αδυναμία (π.χ. ένας δυνατός σεισμός σε μία ακατοίκητη περιοχή). Ο όρος «φυσικός» έχει δεχτεί έντονη κριτική καθώς τα γεγονότα δεν είναι απλά κίνδυνοι ή καταστροφėς χωρίς ανθρώπινη συμμετοχή. Το μέγεθος των πιθανών απωλειών μπορεί επίσης να εξαρτηθεί από τη φύση του ίδιου του κινδύνου, που μπορεί να κυμαίνεται από ένα μικρό χτύπημα κεραυνού, το οποίο απειλεί μία πολύ μικρή περιοχή, έως ένα συμβάν πρόσκρουσης αστεροειδούς ή άλλου διαστημικού υλικού, το οποίο μπορεί να εξαλείψει τον πολιτισμό.

## Διεθνείς Εκστρατείες

Το 2000 ο Οργανισμός Ηνωμένων Εθνών ξεκίνησε το Διεθνές Πρόγραμμα Έγκαιρης Προειδοποίησης με σκοπό να τονίσουν τις περιπτώσεις αδυναμιών και να καταστήσουν τις κοινότητες ανθεκτικές στις καταστροφές, προωθώντας την αυξημένη επαγρύπνηση και την σημασίας της μείωσης των καταστροφών ως ένα βασικό συστατικό της βιώσιμης ανάπτυξης, με στόχο την μείωση των ανθρώπινων, οικονομικών και περιβαλλοντολογικών απωλειών από κάθε είδους κίνδυνο. Παράλληλα, το θέμα της «*Ημέρας για την Μείωση των Καταστροφών 2006-2007*»  που οργάνωσαν τα Ηνωμένα Έθνη ήταν «*Η εκπαίδευση για τη μείωση των καταστροφών αρχίζει από το σχολείο*».

## Δείτε επίσης
thumb|right|300px|Δασική Πυρκαγιά
* Κίνδυνος
* Φυσικός Κίνδυνος
* Περιβαλλοντικές Επιστήμες
* Θεωρία του Χάους
* Έκτακτη Ανάγκη
* Διαχείριση Έκτακτων Αναγκών
** Πολιτική Προστασία
** Μείωση Ποσοστού Καταστροφών
** Καταφύγιο Έκτακτης Ανάγκης
** Περιβαλλοντολογική Καταστροφή
** Καιρική Καταστροφή

## Πηγές


## Εξωτερικοί σύνδεσμοι
* 
* 
* 
*  

* 
*  

* 

* 
* 

* 

*  Φωτογραφικές αποδείξεις για τις συνέπειες των φυσικών καταστροφών στον πλανήτη


Κατηγορία:Φυσικοί κίνδυνοι
Νήσος Στάρμπακ

Η **Νήσος Στάρμπακ** (), επίσης γνωστή και ως Νήσος Βολοντήρ (Volunteer Island), είναι μια ακατοίκητη κοραλλιογενής ατόλλη στον κεντρικό Ειρηνικό Ωκεανό, και είναι τμήμα των Κεντρικών Νήσων Γραμμής Ισημερινού και ανήκει στο Κιριμπάτι. Προηγούμενα ονόματα του υπήρξαν και τα Barren Island (Άγονο), Coral Queen Island (Κοραλλιογενής Βασίλισσα), Hero Island (Ήρωας), Low Island (Χαμηλό), Starve Island (Λιμοκτονίας) ή Volunteer Island (Εθελοντής)

Βρίσκεται στις γεωγραφικές συντεταγμένες 5°37′Ν, 155°56′Δ, και έχει διαστάσεις 8,9 χλμ. από ανατολή προς δύση και 3,5 χλμ. από βορρά προς νότο. Το Νησί Στάρμπακ το πρωτοείδε το 1823 ο Βαλεντίνος Στάρμπακ, αρχηγός ενός Βρετανικού φαλαινοθηρικού σκάφους. Το διεκδίκησαν οι Ηνωμένες Πολιτείες υπό την Πράξη Νήσων με Γκουανό του 1856, αλλά το έλεγχαν οι Βρετανοί μετά το 1866. Η Νήσος Στάρμπακ σκάφτηκε για φωσφάτα μεταξύ 1870 και 1893. Λόγω του χαμηλού του ύψους (στο ψηλότερο του σημείο, το νησί υψώνεται περίπου στα 5 μ) υπάρχουν επικίνδυνοι περιβάλλοντες ύφαλοι, ένας αριθμός πλοίων ναυάγησε στο νησί Στάρμπακ στα τέλη του 19ου αιώνα.

Η Νήσος Στάρμπακ έχει χαρακτηριστεί ως προστατευμένη περιοχή από τα Ηνωμένα Έθνη και είναι το σπίτι μιας αποικίας με σταχτιούς ποταμογλάρονους.

Κατηγορία:Νησιά Γραμμής Ισημερινού
Σταρμπακ
Σταρμπακ
Ντιφενμπάχια

Η **Ντιφενμπάχια** (Dieffenbachia) είναι γένος τροπικού και ανθεκτικού φυτού από την Αμερική, κυρίως εσωτερικού χώρου, της οικογένειας των Αροειδών με πιτσιλωτά και οβάλ φύλλα. Τα μέλη αυτού του είδους είναι γνωστά ως φυτά εσωτερικού χώρου εξαιτίας της αντοχής τους στο λιγοστό φως. Η Ντιφενμπάχια συχνά αναφέρεται ως ο «Βασιλιάς των φυτών».

Τα κύτταρα της Ντιφενμπάχιας περιλαμβάνουν μυτερούς κρυστάλλους οξαλικού ασβεστίου που ονομάζονται raphides. Εάν ένα φύλλο μασηθεί, αυτοί οι κρύσταλλοι δημιουργούν την αίσθηση καύσης στο στόμα και στο λαιμό. Απεναντίας, η κατάποσή τους μπορεί να προκαλέσει προσωρινή ανικανότητα ομιλίας και, εξαιτίας αυτού του φαινομένου, τα φυτά αυτά ονομάζονται συνήθως **βουβά καλάμια** (άλλες ονομασίες για τα είδη Galatea και Leopard Lily). Το μάσημα των φύλλων θα μπορούσε να οδηγήσει στο θάνατο διότι η κατάποσή τους φράζει το λάρυγγα και την κυκλοφορία του αέρα. Οι δούλοι μερικές φορές τιμωρούνταν με την τοποθέτηση της ντιφενμπάχιας στα στόματά τους https://web.archive.org/web/20070927072516/http://www.flowersgrowing.com/170/. Νεαρά παιδιά (στην ηλικία που τοποθετούν αντικείμενα στο στόμα τους) κινδυνεύουν από ασφυξία και θάνατο εάν μασήσουν τα φύλλα της *Ντιφενμπάχιας*. Αυτά τα περιστατικά είναι εξαιρετικά σπάνια. Μερικές γάτες τρώνε φυτά εσωτερικού χώρου και λουλούδια, που σημαίνει ότι βρίσκονται σε κίνδυνο εάν μασήσουν τα φύλλα αυτού του φυτού.

## Ιδανικές συνθήκες για εσωτερικούς χώρους
Η *Ντιφενμπάχια* μπορεί να αναπτυχθεί σε τροπικά κλίματα, αλλά όχι και στην περίπτωση της ανάπτυξης σε εσωτερικό χώρο. Θερμοκρασίες κάτω των 5˚C μπορούν να σκοτώσουν το φυτό. Η κατάλληλη θερμοκρασία για τη διατήρησή του είναι από 18 έως 30˚C. Χρειάζεται φωτισμό αλλά φιλτραρισμένο φως ηλίου, για παράδειγμα μέσω ενός παραθύρου. Όταν το φυτό φτάσει στο σπίτι από το θερμοκήπιο, θα χρειαστεί μεταφύτευση. Ο ψεκασμός στα φύλλα και το συχνό πότισμα είναι απαραίτητα για την ευεξία του φυτού. Επίσης χρειάζεται υγρό χώμα, στο οποίο πρέπει να προστίθεται λίπασμα είτε υγρό είτε στερεό. Τα φύλλα περιοδικά αναδιπλώνονται και πέφτουν για να δημιουργηθούν νέα. Το κιτρίνισμα των φύλλων είναι γενικά σημάδι προβληματικών συνθηκών, όπως έλλειψη τροφής στο χώμα.

### Είδη
**[[Ντιφενμπάχια amoena]]*
**[[Ντιφενμπάχια η εξωτική]]* (Dieffenbachia exotica)
**[[Ντιφενμπάχια η κηλιδωτή]]* (Dieffenbachia maculata), συνών. *Ντιφενμπάχια η παρδαλή*, *Ντιφενμπάχια η βαμμένη* (Dieffenbachia picta)
**[[Ντιφενμπάχια seguine]]*

## Δείτε επίσης

* *[[Belamcanda chinensis]]* (Leopard Lily)

## Πηγές
* Εγκυκλοπαίδεια Μπριτάνικα
* Clemson Σπίτι & Κήπος
* Medline Plus: Ντιφενμπάχια

Κατηγορία:Αροειδή
Παλιά Πόλη του Βίλνιους

Η **Παλιά Πόλη του Βίλνιους** (Λιθουανικά:*Vilniaus senamiestis*) είναι μία από τις μεγαλύτερες υπάρχουσες μεσαιωνικές πόλεις της Ανατολικής Ευρώπης. Έχει έκταση 3,59 τετραγωνικά χιλιόμετρα. Περικλείει 74 συνοικίες, με 70 δρόμους και λεωφόρους που απαριθμούν 1487 κτήρια με συνολική έκταση 1.497.000 τετραγωνικά μέτρα. Είναι το αρχαιότερο μέρος της Λιθουανικής πρωτεύουσας Βίλνιους και έχει αναπτυχθεί δια μέσου των αιώνων, λαμβάνοντας τη μορφή της από την ιστορία της πόλης και από μια συνεχώς εναλλασσόμενη πολιτιστική επίδραση. Είναι τόπος στον οποίο μερικές από τις μεγαλύτερες Ευρωπαϊκές αρχιτεκτονικές τεχνοτροπίες - Γοτθική αρχιτεκτονική, Αναγεννησιακή αρχιτεκτονική, Μπαρόκ αρχιτεκτονική, Νεοκλασική αρχιτεκτονική- συνυπάρχουν και αλληλοσυμπληρώνονται.

Βασική αρτηρία της παλιάς πόλης είναι ο Δρόμος Πίλιες και ο κόμβος των καφετεριών και της εμπορικής ζωής. Ο βασικός δρόμος του Βίλνιους, η Λεωφόρος Γκεντιμίνας, βρίσκεται εν μέρει στην Παλιά Πόλη. Οι βασικές πλατείες της Παλιάς Πόλης είναι η Πλατεία Καθεδρικού και η Πλατεία Δημαρχείου.

Ένα από τα πλέον περίτεχνα αρχιτεκτονικό συγκρότημα είναι το Αρχιτεκτονικό Σύνολο του Πανεπιστημίου του Βίλνιους, το οποίο διαθέτει 13 προαυλιακούς χώρους. Επιλέχθηκε ως εκπρόσωπος της Λιθουανίας στο Πάρκο Μίνι-Ευρώπη στις Βρυξέλλες. 
[thumb|left|225px|Βίλνιους [1576]]
Το 1994 η Παλιά Πόλη του Βίλνιους συμπεριλήφθηκε από την UNESCO στον κατάλογο Μνημείων Παγκόσμιας Κληρονομιάς (Αριθμός 541) σε αναγνώριση της διεθνούς αξίας του και αυθεντικότητάς του.

## Εξωτερικοί σύνδεσμοι
* Η Παλιά Πόλη του Βίλνιους σε γραμματόσημα

Κατηγορία:Πόλεις της Λιθουανίας
Κατηγορία:Μνημεία Παγκόσμιας Κληρονομιάς
Κάλι

thumb|right|250px|
Η **Κάλι** ή **Κάλι Μα** (Σανσκριτικά *Kālī* काली) (η μαύρη μητέρα) όπως αποκαλείται συχνά είναι θεά της ινδουϊστικής μυθολογίας μία από τις ενσαρκώσεις της Ντουργκά, της συζύγου του Σίβα. 

## Εικονοκλασία
Η Κάλι παρουσιάζεται ως γυναίκα μελαψού χρώματος, με μακριά μαλλιά και τέσσερα χέρια. Στο ένα της χέρι κρατά το ξίφος, στο δεύτερο, το κομμένο κεφάλι του γίγαντα, ενώ με τα άλλα δύο ενθαρρύνει τους πιστούς της. Τα ενώτιά της είναι δύο πτώματα και φορά ένα περιδέραιο από ανθρώπινα κρανία. Μοναδικό της ένδυμα είναι μία πλατιά ζώνη η οποία αποτελείται από δύο σειρές κομμένων χεριών. Η γλώσσα της κρέμεται, τα μάτια της είναι κόκκινα όπως των μεθυσμένων, ενώ το πρόσωπο και το στήθος της είναι γεμάτα αίμα. Η θεά παριστάνεται συνήθως όρθια με το ένα πόδι πάνω στο γόνατο
και το άλλο πάνω στο στήθος του Σίβα.

## Η μάχη με τη στρατιά των δαιμόνων
Η θεά στον μύθο πολεμά τον Ρακταβίτζα, τον αρχηγό της στρατιάς των δαιμόνων. Ο Ρακταβίτζα βλέποντας σιγά-σιγά να πεθαίνουν όλοι οι στρατιώτες του, επιτίθεται ο ίδιος εναντίον της θεάς. Εκείνη τον χτυπά με τα τρομερά της όπλα, αλλά κάθε ρανίδα αίματος που πέφτει από το σώμα του γεννά χίλιους γίγαντες εξίσου ισχυρούς. Η Κάλι δεν μπορεί να νικήσει τον αντίπαλό της παρά μόνο
αν πιει όλο του το αίμα.

Νικώντας τον γίγαντα, αρχίζει να χορεύει από χαρά με τόση μανία, ώστε η γη σείεται. Μετά από παράκληση των θεών, ο σύζυγός της την ικετεύει να σταματήσει, αλλά εκείνη μέσα στο ιερό της παραλήρημα ούτε καν τον βλέπει. Τον συντρίβει και ποδοπατεί το σώμα του. Όταν αντιλαμβάνεται εν τέλει το λάθος της, αισθάνεται μεγάλη ντροπή.

Κατηγορία:Δραβιδική μυθολογία
Κατηγορία:Ινδουϊστική μυθολογία
Κατηγορία:Θεότητες του θανάτου
Κατηγορία:Θεότητες του χρόνου και της μοίρας
Κατηγορία:Ινδουιστικές θεές
Λύκειο Γαλατασαράι

Το **Λύκειο Γαλατασαράι** (, ) είναι ένα από τα πιο επιφανή και σημαίνοντα κέντρα μέσης εκπαίδευσης στη σύγχρονη Τουρκία. Ιδρύθηκε το 1481 και είναι το παλαιότερο κέντρο μέσης εκπαίδευσης στην Κωνσταντινούπολη και ο δεύτερος αρχαιότερος Τουρκικός εκπαιδευτικός θεσμός στην πόλη μετά το Πανεπιστήμιο της Κωνσταντινούπολης το οποίο ιδρύθηκε το 1453. 

Η ονομασία Γαλατασαράι σημαίνει Παλάτι Γαλατά, καθώς το σχολείο βρίσκεται κοντά στον Γαλατά, το γενοβέζικο φρούριο στα βόρεια του Χρυσούν Κέρατος, το οποίο ήταν επίσης γνωστό με το εναλλακτικό όνομα Πέρα (*Πέρα εν Συκαίς*). Από τον 19ο αιώνα, το όνομα "Πέρα" αποδίδεται κυρίως στο μεγαλύτερο προάστιο Μπεγιόγλου που επίσης περικλείει τη συνοικία του Γαλατά. Η ομώνυμη ποδοσφαιρική ομάδα ιδρύθηκε από μαθητές του σχολείου και τον προπονητή τους, Αλί Σαμί Γιεν.  

## Εκπαίδευση
Η εκπαίδευση είναι κυρίως στα Γαλλικά και τα Τουρκικά. Επίσης διδάσκονται ως δεύτερες γλώσσες τα Αγγλικά και τα Ιταλικά. Μέσα από τις τάξεις της Λογοτεχνίας και των Θρησκευτικών γίνεται μικρή διδασκαλία και των Οθωμανικών Τουρκικών, των Περσικών και των Αραβικών, ενώ μέσα από τις τάξεις των Γαλλικών διδάσκονται λίγο Λατινικά και Ελληνικά. 

## Σύνθημα
*"J'aime la qualité, j'aime la superiorité, alors j'aime mon Lycée."*

Γαλλικά για: "Αγαπώ την ποιότητα, αγαπώ την ανωτερότητα, επομένως αγαπώ το Λύκειό μου". 

## Επιφανείς απόφοιτοι
Μεταξύ των πολλών διασήμων αποφοιτησάντων από το Λύκειο Γαλατασαράι συγκαταλέγονται οι:

* Τεβφίκ Φικρέτ, ποιητής
* Αχμέτ Χασίμ, ποιητής
* Ναζίμ Χικμέτ, ποιητής
* Αμπντί Ιπεκτσί, δημοσιογράφος
* Αχμέτ Ζόγου, βασιλιάς της Αλβανίας
* Γιτζάκ Μπεν-Ζβι, 2ος Πρόεδρος του Ισραήλ
* Σουάτ Χαϋρί Ουργουπλού, Πρωθυπουργός της Τουρκίας
* Νιχάτ Ερίμ, Πρωθυπουργός της Τουρκίας

## Παραπομπές


## Εξωτερικοί σύνδεσμοι
* 
*  

Γαλατασαραι
Κατηγορία:Εκπαίδευση στην Οθωμανική Αυτοκρατορία
Νάνος αστέρας

**Νάνος αστέρας** ή *αστέρας νάνος* χαρακτηρίζεται οποιοσδήποτε αστέρας του οποίου η διάμετρος είναι από το δεκαπλάσιο μέχρι το δέκατο της ηλιακής. Συνεπώς ο Ήλιος συγκαταλέγεται μεταξύ των νάνων αστέρων. Οι νάνοι αστέρες αποτελούν ιδιαίτερη κατηγορία μεγέθους αστέρων στην οποία και περιλαμβάνονται οι λευκοί νάνοι και οι ερυθροί νάνοι με διάμετρο που κυμαίνεται μεταξύ 0,1 και 0,001 της ηλιακής.

## Παραπομπές


## Δείτε επίσης
*Φαιός νάνος (μια ιδιαίτερη κατηγορία ουράνιου σώματος)

Κατηγορία:Είδη αστέρων
Κατηγορία:Κοσμογραφία
Φωτόμετρο

μικρογραφία|Γαλβανομετρικό φωτόμετρο για ερασιτέχνες φωτογράφους, παλιού στυλ (1968), κατασκευής ΕΣΣΔ, μοντέλο "Leningrad-4"
Το **φωτόμετρο** είναι μια συσκευή μέτρησης της ποσότητας του φωτός. Στη φωτογραφία το φωτόμετρο χρησιμοποιείται συχνά για τον καθορισμό της σωστής έκθεσης. Τυπικά το φωτόμετρο περιλαμβάνει έναν υπολογιστή (αναλογικό ή ψηφιακό), ο οποίος καθορίζει την ταχύτητα κλείστρου και τον αριθμό #F (αριθμός διαφράγματος ανοίγματος) που χρειάζεται για την βέλτιστη έκθεση, σε δεδομένες συνθήκες φωτισμού και ταχύτητα φιλμ.

Τα φωτόμετρα χρησιμοποιούνται επίσης στην διεύθυνση φωτογραφίας στον κινηματογράφο αλλά και στη σκηνογραφία, για τον καθορισμό του βέλτιστου επιπέδου φωτός για μια σκηνή. Χρησιμοποιούνται και στο γενικότερο χώρο του φωτισμού, όπου μπορούν να συμβάλλουν στην μείωση του περιττού οικιακού φωτισμού, της εξωτερικής φωτορύπανσης, αλλά και στον καθορισμό των κατάλληλων επιπέδων φωτισμού για την ανάπτυξη καλλιεργειών. 

## Εξωτερικοί σύνδεσμοι
* 

 
Κατηγορία:Όργανα μέτρησης
Κατηγορία:Φως
Έλπη

Στην ελληνική μυθολογία η **Έλπη** ή **Ελπώ** ήταν κόρη του Κύκλωπα Πολύφημου. Κατά την παράδοση ερωτεύθηκε τον Λάιο, έναν από τους συντρόφους του Οδυσσέα, οι οποίοι την πήραν μαζί τους φεύγοντας από τη σπηλιά του Πολύφημου. Οι Λαιστρυγόνες όμως κατάφεραν να την επαναφέρουν κοντά στον πατέρα της.

Ελπη
Υπεργίγαντας αστέρας

150px|thumb|right|Ο '''ε''' του Ηνίοχου είναι ένας '''υπεργίγαντας αστέρας'''
**Υπεργίγαντας αστέρας** ή *αστέρας υπεργίγαντας* χαρακτηρίζεται οποιοσδήποτε αστέρας του οποίου η διάμετρος είναι μεγαλύτερη από το εκατονταπλάσιο της ηλιακής.

Οι υπεργίγαντες αστέρες αποτελούν ιδιαίτερη κατηγορία μεγέθους αστέρων. Μεταξύ αυτών των υπεργιγάντων αστέρων συγκαταλέγεται και ο αστέρας **ε** του Ηνιόχου ο οποίος ενώ φαίνεται ως αστέρας 3ου μεγέθους, έχει διάμετρο περίπου 2100 φορές μεγαλύτερη της ηλιακής και όγκο 8 Χ 109 μεγαλύτερο του Ηλίου.

Επίσης ο ερυθρός αστέρας Αντάρης (**α** του Σκορπιoύ) του οποίου η θερμοκρασία είναι μόνο 3000° K παρουσιάζει πολύ μεγάλη φωτεινότητα εξαιτίας του όγκου του που είναι πολύ μεγάλος. Η διάμετρος αυτού είναι 160 φορές μεγαλύτερη της ηλιακής και ο όγκος του 4,1 Χ 106 μεγαλύτερος.

Κατηγορία:Είδη αστέρων
Οικλής

Στην ελληνική μυθολογία ο **Οικλής** ήταν ένας από τους απογόνους (εγγονός) του Μελάμποδα, γιος του Αντιφάτου ή, κατ' άλλους, του Μάντιου.

Ο Οικλής ήταν σύζυγος της Υπερμνήστρας και πατέρας αρκετών παιδιών, από τα οποία τα γνωστότερα είναι η Ιφιάνειρα, η Πολύβοια και ο Αμφιάραος.

Ο Οικλής συνόδεψε τον Ηρακλή και υπερασπίσθηκε τα πλοία των Αχαιών εναντίον του Λαομέδοντα, και σκοτώθηκε στη μάχη. Στον Οικλή (ή Οικλέα) αναφερόταν μια χαμένη ομώνυμη τραγωδία του Σοφοκλή.

## Παραπομπές


## Πηγές
* 

Οικλη
Κατηγορία:Τρωικός Πόλεμος
Εικάδιος

Στην ελληνική μυθολογία ο **Εικάδιος** ήταν ήρωας που αναφέρεται στον κατάλογο των Αρκάδων βασιλέων. Η σύζυγός του ήταν η Κορώνεια και μαζί είχαν ένα παιδί, τον Δωριέα. Κατά τις παραδόσεις των Λυκίων, ο Εικάδιος ήταν γιος του Απόλλωνα και ιδρυτής της πόλεως Πάταρα. Επίσης, ο Εικάδιος αναφέρεται ως ο εισηγητής της λατρείας του Απόλλωνα στους Δελφούς.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Εικαδιος
Εικαδιος
Θεσσαλός

Στην ελληνική μυθολογία είναι γνωστά με το όνομα **Θεσσαλός** τα παρακάτω 4 πρόσωπα:

* Επώνυμος ήρωας της Θεσσαλίας. Καταγόταν από τη Θεσπρωτία, αλλά επειδή κατέκτησε κάποτε τη Θεσσαλία, έδωσε στην περιοχή το όνομά του. Ο Θεσσαλός ήταν γιος του Γραικού, στον οποίο αποδίδεται από μερικές πηγές η ίδρυση της Θεσσαλο-νίκης.
* Ηρακλείδης, γιος του Ηρακλή και της Χαλκιόπης ή της Αστυόχης (οπότε ήταν ομοθαλής αδελφός του Τληπολέμου). Ο Θεσσαλός αυτός στέφθηκε βασιλιάς στη Κω και απέστειλε τους γιους του Φείδιππο και Άντιφο να πολεμήσουν στον Τρωικό Πόλεμο. Οι Φείδιππος και Άντιφος, μετά την άλωση της Τροίας, εγκαταστάθηκαν στη Θεσσαλία, την οποία και ονόμασαν έτσι προς τιμή του πατέρα τους.
* Γιος της Μήδειας και του Ιάσονα. Ο Θεσσαλός υποτίθεται ότι γλίτωσε από την παιδοκτονία της μητέρας του και κατάφερε να διαφύγει από την Κόρινθο και να μεταβεί στην Ιωλκό. Εκεί, μετά τον θάνατο του Ακάστου πήρε την εξουσία και έγινε βασιλιάς, οπότε και έδωσε το όνομά του στη γύρω χώρα.
* Γιος του Αίμονα, ο οποίος επίσης λέγεται ότι έδωσε το όνομά του στη σημερινή Θεσσαλία παλαιότερα η Θεσσαλία ονομαζόταν Αιμονία.

Επιπλέον:
* Επώνυμος άρχοντας της Αθήνας, πιθανότατα το 351 π.Χ..

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σσ. 458-459

Κατηγορία:Αρχαίοι Θεσσαλοί
Κατηγορία:Επώνυμοι ήρωες της ελληνικής μυθολογίας
Κατηγορία:Μυθικοί βασιλείς της Κω
Θράκη (μυθολογία)

Στην ελληνική μυθολογία η **Θράκη** ήταν κόρη του Ωκεανού και της Παρθενόπης, αδελφή της Ευρώπης και επώνυμη ηρωίδα της αρχαίας περιοχής της Θράκης. Γέννησε τον Βίθυ ή Βιθυνό, ο οποίος είχε πατέρα τον Δία, και τον Δόλογκο (ο οποίος είχε πατέρα τον Κρόνο).

Η Θράκη ήταν γνωστή και ως **Θράσσα** ή **Θρώσσα**. Με το όνομα αυτό αναφέρεται ως μητέρα του Ισμάρου, καρπού του έρωτά της με τον Άρη. Ο Ίσμαρος ήταν ήρωας της θρακικής Μαρωνείας.

## Δείτε επίσης
* Τιτανίδες (οι κόρες του Ωκεανού)

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 467

Κατηγορία:Επώνυμοι ήρωες της ελληνικής μυθολογίας
Θρακη
Κατηγορία:Αρχαία Θράκη
Θρασύδημος

Στην ελληνική μυθολογία ο **Θρασύδημος** ήταν ένας Τρώας, πρόσωπο του Τρωικού Πολέμου και συγκεκριμένα ο ηνίοχος του Σαρπηδόνα. Αναφέρεται στην *[[Ιλιάδα]]*, η οποία μας πληροφορεί ότι τον σκότωσε ο Πάτροκλος (ραψωδία Π, στίχοι 463 και εξής). Σε άλλη πηγή ο Θρασύδημος μνημονεύεται με το όνομα **Θρασύμηλος**.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901 

Θρασύδημος
Ευδάνεμος

Στην ελληνική μυθολογία ο **Ευδάνεμος** ήταν Αθηναίος ήρωας, επώνυμος του γένους των Ευδανέμων. Οι Ευδάνεμοι αντιδίκησαν με το γένος των Κηρύκων για κάποια θρησκευτική τελετή. Τον Ευδάνεμο τον τιμούσαν στην Ελευσίνα και στον Κεραμεικό, όπου βωμός του υπήρχε κοντά στους ανδριάντες του Αρμόδιου και του Αριστογείτονα. Επίσης, υπήρχε βωμός του και στη βορειοανατολική πλευρά του Αρείου Πάγου, εκεί όπου λατρεύονταν οι χθόνιες θεότητες. Σύμφωνα με νεότερους μελετητές, με τις θυσίες στον βωμό του Ευδανέμου εξευμένιζαν και σταματούσαν τους βόρειους ανέμους (Ευδάνεμος, από το *ευδία* = καλοκαιρία + *άνεμος*).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ευδανεμος
Αστυγίτης

Στην ελληνική μυθολογία ο **Αστυγίτης** ήταν Φθιωτός, γιος του Αργαίου και αδελφός της Ασπαλίδας. Ο Αστυγίτης κατόρθωσε με την πονηριά του να διώξει από την εξουσία τον τύραννο Τάρταρο για να τον εκδικηθεί επειδή ατίμασε την αδελφή του, η οποία ύστερα από αυτό απαγχονίστηκε.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 208

Αστυγιτη
Αστυγιτη
Ιμμάραδος

Στην ελληνική μυθολογία ο **Ιμμάραδος** ήταν γιος του Ευμόλπου. Ο Ιμμάραδος πήρε μέρος στην επίθεση κατά των Αθηνών, ηττήθηκε και σκοτώθηκε από τον Ερεχθέα (Παυσαν. Α). 

Στην Ακρόπολη των Αθηνών υπήρχαν δύο χάλκινοι ανδριάντες, χάλκινο σύμπλεγμα, αντιμέτωποι ο ένας προς τον άλλο, έργο του Μύρωνος. Ο Παυσανίας (Α 27,4) γράφει ότι ο ένας παριστάνει τον Ερεχθέα και ο άλλος τον Ιμμάραδο, και ότι κάνουν λάθος όσοι νομίζουν ότι παριστάνεται ο Εύμολπος, ενώ στην πραγματικότητα παριστάνεται ο γιος του. Επίσης πολλοί τον Ιμμάραδο τον ταύτιζαν με τον Ίσμαρο που μνημονεύει ο Απολλόδωρος. 

Αναφέρεται επίσης ότι ο Ιμμάραδος διαδραμάτιζε κάποιο ρόλο ως αρχηγός των Μυστηρίων.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ιμμαραδο
Φωταύγεια

[μικρογραφία|[Λουμινόλη και Αιμοσφαιρίνη. Η λουμινόλη λάμπει σε αλκαλικό διάλυμα, όταν προσθέτετε Αιμοσφαιρίνη και Η2Ο2.]]
Γενικά με τον όρο **φωταύγεια** χαρακτηρίζεται οποιαδήποτε εκπομπή φωτός χωρίς θέρμανση.

Το φαινόμενο της φωταύγειας είναι αυτό που παρατηρείται στα διάφορα σώματα όταν εκπέμπουν ηλεκτρομαγνητική ακτινοβολία που η έντασή της σε ορισμένα μήκη κύματος ή στενές περιοχές του ηλεκτρομαγνητικού φάσματός τους είναι μεγαλύτερη από εκείνη της θερμικής ακτινοβολίας που εκπέμπουν τα ίδια αυτά σώματα στην ίδια θερμοκρασία. Η φωταύγεια παρατηρείται τόσο σε στερεές όσο και σε ρευστές ουσίες, ανόργανες ή οργανικές. Για παράδειγμα οι πυγολαμπίδες καθώς και κάποια οστρακοειδή κυρίως του Ινδικού ωκεανού αποτελούν χαρακτηριστικά παραδείγματα του φαινομένου.

Η φωταύγεια ανάλογα στο χώρο που παρατηρείται αλλά και του τρόπου με τον οποίο συμβαίνει διακρίνεται ανάλογα σε:
***[[Ατμοσφαιρική φωταύγεια]]**
***[[Βιοφωταύγεια]]** που είναι αποτέλεσμα βιοχημικής αντίδρασης, όπως τα παραπάνω παραδείγματα.
***[[Καθοδοφωταύγεια]]**: με έκθεση του σώματος σε ενεργές καθοδικές ακτίνες.
***[[Ραδιοφωταύγεια]]**: με έκθεση σε ιοντίζουσα ακτινοβολία όπως είναι οι ακτινοβολίες α και β.
***[[Τριβοφωταύγεια]]**: από συνεχή τριβή.
***[[Φωτοφωταύγεια]]**: με έκθεση του σώματος σε φωτεινή ακτινοβολία, και
***[[Χημιφωταύγεια]]** ή *χημιοφωταύγεια* που προκαλείται από χημικές αντιδράσεις.

Σε όλες τις παραπάνω περιπτώσεις παρέχεται ενέργεια σε ηλεκτρόνια των ατόμων της ουσίας η οποία και προκαλεί τη διέγερσή τους. Στη συνέχεια αυτά αποδιεγείρονται επανεκπέμποντας την ενέργεια που είχαν απορροφήσει σε μορφή φωτονίων.

Κατηγορία:Φως
Πολυβώτης

Στην ελληνική μυθολογία ο **Πολυβώτης** ήταν ένας από τους Γίγαντες που πολέμησαν εναντίον των θεών κατά τη Γιγαντομαχία. Τον Πολυβώτη κατεδίωξε κατόπιν εντολής του Δία ο θεός Ποσειδώνας μέχρι την Κω. Εκεί ο θεός απέσπασε ένα τμήμα του νησιού και το έριξε πάνω στον Πολυβώτη. Με τον τρόπο αυτό σχηματίσθηκε το νησί Νίσυρος.

Κατά τον Παυσανία, κοντά στο Ολυμπιείο υπήρχε άγαλμα του Ποσειδώνα που τον παρίσταινε πάνω σε άλογο να ρίχνει ένα δόρυ εναντίον του Πολυβώτη.

## Πηγή

* Emmy Patsi-Garin, *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πολυβωτη
Ποίας

Στην ελληνική μυθολογία ο **Ποίας** ήταν Αργοναύτης, γιος του Θαυμάκου, σύζυγος της Μεθώνης και πατέρας του Φιλοκτήτη (όπως αναφέρεται από τον Νέστορα στην *[[Οδύσσεια]]*).

Ο Ποίας έλαβε μέρος στην Αργοναυτική Εκστρατεία και σκότωσε τον γιγαντιαίο Τάλω. Παραδίνεται ότι ο Ποίας ήταν ο μόνος που είχε το θάρρος να βάλει φωτιά στον σωρό από ξύλα (πυρά) όπου κάηκε ο Ηρακλής στη σημερινή κορυφή Πυρά της Οίτης. Για τον λόγο αυτό, ο Ηρακλής του έδωσε το τόξο και τα βέλη του, τα οποία στη συνέχεια κληρονόμησε ο γιος του Φιλοκτήτης, κατά την ομώνυμη τραγωδία του Σοφοκλή.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ποιας
Ποιας
Κατηγορία:Βασιλείς της Θεσσαλίας
Η Βάπτιση του Χριστού (Βερρόκκιο)

**Η Βάπτιση του Χριστού** (Ιταλικά: *Battesimo di Cristo*) είναι ένας πίνακας ζωγραφικής από τον Ιταλό καλλιτέχνη της Αναγέννησης Αντρέα ντελ Βερρόκκιο. Ο Βερρόκκιο έζησε και φιλοτέχνησε τα έργα του στη Φλωρεντία, αποτελώντας έναν από τους σημαντικότερους εκπροσώπους της τοσκανικής σχολής. Ο πίνακας του αυτός φιλοτεχνήθηκε ανάμεσα στο 1475 και το 1478. Σήμερα βρίσκεται στη συλλογή της πινακοθήκης Ουφίτσι στη Φλωρεντία.

Το φόντο του έργου είναι ζωγραφισμένο Monte San Martino στη λίμνη Κόμο, πιθανότατα ζωγραφισμένο στη Lierna.

## Το έργο
Το έργο αποτέλεσε παραγγελία για την εκκλησία του μοναστηριού του Σαν Σάλβι της Φλωρεντίας, όπου και παρέμεινε μέχρι το 1530. Φιλοτεχνήθηκε στο εργαστήριο του Βερρόκκιο, του οποίου η τεχνοτροπία διαφαίνεται από τις μορφές του Χριστού και του Ιωάννη του Βαπτιστή. 

Ο πίνακας οφείλει την ιδιαίτερη φήμη του στο μαθητή που συμμετείχε στην κατασκευή του. Ο ξανθός άγγελος στην άκρη αριστερά και το κομμάτι του τοπίου αμέσως από πάνω φτιάχτηκαν από το χέρι ενός πολύ νεαρού Λεονάρντο ντα Βίντσι, που μαθήτευε πλάι στο Βερρόκκιο τη δεκαετία του 1470. Ο πρώτος που αναφέρει τη συμβολή του Λεονάρντο στον πίνακα είναι ο Βαζάρι. Η απαλότητα του χεριού του Λεονάρντο φαίνεται στο πρόσωπο του αγγέλου, φτιαγμένο με τρόπο πολύ ώριμο από το νεαρό ζωγράφο. Αίσθηση προκαλούν επίσης οι μπούκλες των μαλλιών του, που φυλακίζουν την κίνησηthumb|170px|left|''Ο άγγελος που φιλοτέχνησε ο Λεονάρντο ντα Βίντσι. (Λεπτομέρεια)'' με τρόπο που μοιάζουν αληθινές. Σύμφωνα με το θρύλο, όταν ο Βερρόκκιο αντίκρισε τον άγγελο, δεν ξαναζωγράφισε ποτέ, παραμερίζοντας μπροστά στο ταλέντο του μαθητή του. Η εκδοχή αυτή, αν και πιθανή, δεν είναι καθολικά αποδεκτή.
 
Ο πίνακας απεικονίζει τον Ιωάννη να βαπτίζει το Χριστό χύνοντας νερό πάνω στο κεφάλι του. Τα απλωμένα χέρια του Θεού, οι χρυσές ακτίνες, το περιστέρι με τεντωμένα τα φτερά, όλα δείχνουν πως ο Χριστός είναι μέλος της Αγίας Τριάδας. Δύο άγγελοι στην όχθη του ποταμού κρατούν τα ρούχα του Κυρίου. Η σύνθεση είναι τριγωνική με κορυφή το χέρι του Ιωάννη και βάση το κάτω μέρος του πίνακα, από τα πόδια του Ιωάννη μέχρι τα πόδια των αγγέλων. Στο οπτικό κέντρο κυριαρχεί η φιγούρα του Χριστού, που δίνει στον πίνακα μια αίσθηση περιστροφικής κίνησης, μιας και το σώμα Του είναι γυρισμένο κατά τρία τέταρτα από τον άγγελο που στέκεται αριστερά. Ο άγγελος του Λεονάρντο διαφοροποιείται με τη χάρη και την απαλότητά του, συγκριτικά με τις άλλες μνημειώδεις μορφές, που καθορίζονται από έντονο περίγραμμα. Με τον ίδιο τρόπο το τοπίο στο φόντο, με μια πλατιά κοιλάδα την οποία και διατρέχει ο ποταμός, δοσμένο με ατμοσφαιρικότητα και απαλές μορφές, διαφέρει σε σχέση με την τραχύτητα που εμφανίζουν οι τετραγωνισμένες πέτρες.

## Δείτε επίσης
* Ουφίτσι
* Αναγέννηση

## Εξωτερικοί σύνδεσμοι

* Επίσημη ιστοσελίδα της Galleria Uffizi.
* Web Gallery of Art
* Ιστοσελίδα με τον πίνακα και το κομμάτι του Λεονάρντο σε μεγέθυνση.

Κατηγορία:Έργα ζωγραφικής του Αντρέα ντελ Βερόκιο
Κατηγορία:Έργα αναγεννησιακής ζωγραφικής
Κατηγορία:Εκθέματα της Πινακοθήκης Ουφίτσι (Φλωρεντία)